CELEX: 62019CN0635
Language: et
Date: 2019-08-26 00:00:00
Title: kohtuasi C-635/19: Eelotsusetaotlus, mille on esitanud Órgano Administrativo de Recursos Contractuales de la Comunidad Autónoma de Euskadi (Hispaania) 26. augustil 2019 – Confederación Sindical Comisiones Obreras de Euskadi versus Ayuntamiento de Arrigorriaga

2.12.2019   
            
            
               ET
            
            
               Euroopa Liidu Teataja
            
            
               C 406/10
            
         
      Eelotsusetaotlus, mille on esitanud Órgano Administrativo de Recursos Contractuales de la Comunidad Autónoma de Euskadi (Hispaania) 26. augustil 2019 – Confederación Sindical Comisiones Obreras de Euskadi versus Ayuntamiento de Arrigorriaga
      (kohtuasi C-635/19)
      (2019/C 406/15)
      Kohtumenetluse keel: hispaania
      
         Eelotsusetaotluse esitanud kohus
      
      Órgano Administrativo de Recursos Contractuales de la Comunidad Autónoma de Euskadi
      
         Põhikohtuasja pooled
      
      
         Kaebuse esitaja: Confederación Sindical Comisiones Obreras de Euskadi
      
         Vastustaja: Ayuntamiento de Arrigorriaga
      
         Eelotsuse küsimus
      
      Kas direktiiviga 2014/24/EL (1) on vastuolus selline liikmesriigi õigusnorm nagu LCSP (2) artikli 122 lõige 2, mis kohustab hankijaid lisama riigihankedokumentidesse lepingu täitmise eritingimuse, mis näeb ette eduka pakkuja kohustuse tagada vähemalt töötajate palgatingimused vastavalt kohaldatavale sektori kollektiivlepingule, ka juhul, kui nimetatud sektori kollektiivleping ei ole eduka pakkumise teinud ettevõtjale siduv vastavalt läbirääkimisi ja kollektiivlepinguid käsitlevatele õigusnormidele, milles on sätestatud ettevõtja kollektiivlepingu ülimuslikkus töötasu osas ja võimalus kehtivat kollektiivlepingut majanduslikel, tehnilistel või korralduslikel põhjustel mitte kohaldada?
      
         (1)  Euroopa Parlamendi ja nõukogu 26. veebruari 2014. aasta direktiiv 2014/24/EL riigihangete kohta ja direktiivi 2004/18/EÜ kehtetuks tunnistamise kohta (ELT 2014, L 94, lk 65).
      
         (2)  8. novembri 2017. aasta seadus 9/2017 avaliku sektori lepingute kohta.